cometadata/datacite-titles-descriptions-related-identifiers huggingface dataset:
DOI: 10.6084/m9.figshare.21547498.v1
title: Additional file 9 of DNA methylation predicts the outcome of COVID-19 patients with acute respiratory distress syndrome

description: Additional file 9: Table S9. Summary of univariate Cox proportional hazard analysis of the previously identified CpGs. Column variables represent Name; chr; chromosome number, pos; position, CpG name, relation_to_Island; where is CpG located in relationship to island, UCSC RefGene Name; UCSC gene name, UCSC RefGene Accession; UCSC gene accession, UCSC RefGene Group; where in respect to gene is CpG located, Beta; estimated coefficient beta from the model, StandardError; standard error, Z; z-score, LRT; likelihood ratio test, Wald; Wald test, LogRank; log-rank test, HR; Hazardous ratio, HR lower; Hazardous ratio lower 95% bound, HR upper; Hazardous ratio upper 95% bound.
DOI: 10.6084/m9.figshare.21547500.v1
title: ISEVxTech Izon Calibration Standard Data.zip

description: Size and concentration and Size and Zeta Potential Data for CPC100 Calibration standards
DOI: 10.6084/m9.figshare.21547500
title: ISEVxTech Izon Calibration Standard Data.zip

description: Size and concentration and Size and Zeta Potential Data for CPC100 Calibration standards
DOI: 10.5281/zenodo.7316129
title: Structures for article: "The reactivity of pyridine in cold interstellar environments: The reaction of pyridine with the CN radical"

description: Set of cartesian structures supporting the article: "The reactivity of pyridine in cold interstellar environments: The reaction of pyridine with the CN radical"
DOI: 10.5281/zenodo.7316128
title: Structures for article: "The reactivity of pyridine in cold interstellar environments: The reaction of pyridine with the CN radical"

description: Set of cartesian structures supporting the article: "The reactivity of pyridine in cold interstellar environments: The reaction of pyridine with the CN radical"
DOI: 10.14457/tu.the.2021.889
title: การประเมินศักยภาพที่ดินเพื่อพัฒนาที่อยู่อาศัยสำหรับผู้มีรายได้น้อยในกรุงเทพมหานคร

description: การวิจัยเชิงคุณภาพนี้มีวัตถุประสงค์เพื่อกำหนดเกณฑ์การประเมินศักยภาพที่ดินเพื่อพัฒนาที่อยู่อาศัยสำหรับผู้มีรายได้น้อยในกรุงเทพมหานคร โดยทำการเก็บรวบรวมข้อมูลด้วยการสัมภาษณ์เชิงลึกผู้ให้ข้อมูลสำคัญซึ่งเป็นผู้นำชุมชนแออัดในพื้นที่กรุงเทพมหานคร จำนวน 5 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าการพัฒนาโครงการที่อยู่อาศัยของภาครัฐที่ผ่านมาพบปัญหาหลายประการ อันเป็นผลมาจากขาดกระบวนการมีส่วนร่วมของผู้มีรายได้น้อย โดยเฉพาะปัญหาการเลือกที่ดินที่พัฒนาโครงการที่ไม่สอดคล้องกับความต้องการและรูปแบบการใช้ชีวิตของผู้มีรายได้น้อย ส่งผลให้การดำเนินโครงการที่อยู่อาศัยสำหรับผู้มีรายได้ของภาครัฐยังไม่ประสบความสำเร็จเท่าที่ควร จึงไม่ก่อให้เกิดการพัฒนาชุมชนอย่างยั่งยืน นอกจากนี้ ยังพบว่าการเลือกที่ดินที่มีศักยภาพสำหรับพัฒนาโครงการที่อยู่อาศัยสำหรับผู้มีรายได้น้อยในกรุงเทพมหานครจำเป็นต้องคำนึงถึงปัจจัยหลายประการ โดยเกณฑ์การประเมินศักยภาพที่ดินที่ต้องคำนึงถึงมากที่สุด 3 ลำดับแรก คือ (1) แหล่งงาน เช่น โรงงานอุตสาหกรรม ตลาดหรือศูนย์การค้า เป็นต้น (2) ระบบขนส่งสาธารณะ เช่น รถประจำทาง รถตู้สาธารณะ วินมอเตอร์ไซค์รับจ้าง ท่าเรือโดยสาร เป็นต้น และ (3) สาธารณูปการขั้นพื้นฐาน เช่น โรงพยาบาล โรงเรียน เป็นต้น
DOI: 10.14457/tu.the.2021.890
title: การศึกษาทัศนคติของผู้บริโภคที่มีต่อการใช้นวัตกรรมผลิตภัณฑ์โครงการอาคารชุดพักอาศัยระดับบนในพื้นที่กรุงเทพมหานคร

description: นวัตกรรมผลิตภัณฑ์สามารถตอบสนองต่อความต้องการของลูกค้าได้อย่างชัดเจนและช่วยสร้างความได้เปรียบในการแข่งขันให้กับโครงการ ทั้งการตอบโจทย์ผู้อยู่อาศัยและนำเสนอให้ลูกค้ารับรู้ถึงคุณค่าเพิ่มที่จะได้รับ จึงมีความสำคัญต่อการสร้างโอกาสทางการตลาดให้กับโครงการและกระตุ้นการตัดสินใจซื้อของผู้บริโภคได้อย่างแท้จริง การวิจัยครั้งนี้จึงมีวัตถุประสงค์เพื่อรวบรวมนวัตกรรมผลิตภัณฑ์โครงการอาคารชุดพักอาศัยระดับบนภายใต้การแพร่ระบาดของโรคโควิด-19 ในพื้นที่กรุงเทพมหานคร และจัดหมวดหมู่กลุ่มนวัตกรรม โดยทำการสำรวจนวัตกรรมผลิตภัณฑ์ของโครงการอาคารชุดพักอาศัยระดับบนในพื้นที่กรุงเทพมหานครจากเว็บไซต์ของบริษัทพัฒนาโครงการอสังหาริมทรัพย์ จากนั้นการสอบถามความคิดเห็นจากบุคลากรระดับบริหารงานด้านการออกแบบและด้านการตลาดที่มีประสบการณ์การทำงานไม่น้อยกว่า 10 ปี ในบริษัทพัฒนาโครงการอสังหาริมทรัพย์ที่มีผลประกอบการในช่วงครึ่งปีแรกของปี 2564 สูงสุด 10 ลำดับแรก จำนวนกลุ่มละ 5 ราย จาก 5 บริษัท ทำการวิเคราะห์ข้อมูลด้วยการวิเคราะห์เนื้อหาและสถิติเชิงพรรณนา ผลการวิจัยพบว่านวัตกรรมผลิตภัณฑ์สำหรับโครงการอาคารชุดพักอาศัยระดับบนในพื้นที่กรุงเทพมหานครภายใต้การแพร่ระบาดของโรคโควิด-19 สามารถแบ่งออกเป็น 4 กลุ่ม ตามลำดับความสำคัญ คือ นวัตกรรมด้านสุขภาพและสุขลักษณะ นวัตกรรมด้านการอำนวยความสะดวกสบาย นวัตกรรมด้านการประหยัดพลังงาน และนวัตกรรมด้านการรักษาความปลอดภัย ทั้งนี้ เมื่อพิจารณาในภาพรวมพบว่านวัตกรรมผลิตภัณฑ์ที่ช่วยกระตุ้นการตัดสินใจซื้อของผู้บริโภคได้ในระดับมากที่สุด ได้แก่ ระบบการระบาย/หมุนเวียนอากาศ ระบบกรองหรือป้องกันฝุ่นพีเอ็ม 2.5 ระบบปรับคุณภาพอากาศภายในอาคาร ระบบกรองเชื้อโรค ระบบบ้านอัจฉริยะ โมบายแอพพลิเคชั่นสำหรับให้บริการลูกบ้าน และการล็อกประตูแบบดิจิทัล ผลการการศึกษาทัศนคติของผู้บริโภคที่มีต่อการใช้นวัตกรรมผลิตภัณฑ์โครงการอาคารชุดพักอาศัยระดับบนในกรุงเทพมหานครที่ได้จากกลุ่มตัวอย่างผู้ผู้ซื้อหรือผู้พักอาศัยในอาคารชุดพักอาศัยระดับบนในพื้นที่กรุงเทพมหานคร จำนวน 400 ราย และวิเคราะห์ข้อมูลด้วยการวิเคราะห์สหสัมพันธ์ พบว่าที่ระดับนัยสำคัญทางสถิติ 0.05 การรับรู้ถึงประโยชน์ในการใช้งานนวัตกรรมไม่มีความสัมพันธ์กับความตั้งใจในการใช้นวัตกรรมที่นำไปสู่การตัดสินใจซื้อ ในขณะที่การรับรู้ถึงความง่ายในการใช้งานนวัตกรรมมีความสัมพันธ์กับความตั้งใจในการใช้นวัตกรรมที่นำไปสู่การตัดสินใจซื้อ โดยการรับรู้ถึงความง่ายในการใช้งานนวัตกรรมมีความสัมพันธ์กับความตั้งใจในการใช้นวัตกรรมที่นำไปสู่การตัดสินใจซื้อร้อยละ 34.70 และมีความสัมพันธ์ไปในทิศทางเดียวกัน
DOI: 10.14457/tu.the.2021.891
title: แนวทางการออกแบบต้นแบบโมบายแอปพลิเคชันการให้บริการของนิติบุคคลสำหรับผู้พักอาศัยอาคารชุดในยุคความปกติใหม่: กรณีศึกษา อาคารชุดระดับไฮคลาส

description: งานวิจัยนี้มีวัตถุประสงค์เพื่อศึกษาความต้องการรูปแบบโมบายแอปพลิเคชันการให้บริการของนิติบุคคลของผู้พักอาศัยอาคารชุดระดับไฮคลาสในยุคความปกติใหม่และสภาพปัญหาที่เกิดขึ้นในการใช้งานโมบายแอปพลิเคชันการให้บริการของนิติบุคคลในปัจจุบัน รวมถึงออกแบบแนวคิดการสร้างต้นแบบโมบายแอปพลิเคชันการให้บริการของนิติบุคคลสำหรับผู้พักอาศัยอาคารชุดระดับไฮคลาสในยุคความปกติใหม่ ตลอดจนประเมินความเป็นไปได้ของต้นแบบโมบายแอปพลิเคชันที่พัฒนาขึ้น โดยทำการสัมภาษณ์ผู้ให้ข้อมูลที่เป็นผู้พักอาศัยในโครงการอาคารชุดพักอาศัยระดับไฮคลาสในพื้นที่กรุงเทพมหานคร จำนวน 10 ราย จากผู้ให้สัมภาษณ์ที่มีลักษณะแบบสุดโต่ง และทำการประเมินความเป็นไปได้ของต้นแบบโมบายแอปพลิเคชันโดยผู้เชี่ยวชาญด้านการพัฒนาระบบแอปพลิเคชัน จำนวน 3 ราย ผลการวิจัยพบว่าผู้ให้ข้อมูลต้องการให้โมบายแอปพลิเคชันการให้บริการของนิติบุคคล มีฟังก์ชันการใช้งานที่ครบวงจรในยุคความปกติใหม่ โดยมีฟังก์ชันการใช้งานพื้นฐาน เช่น การจองพื้นที่ส่วนกลาง การแจ้งบิลค่าใช่จ่ายต่าง ๆ การแจ้งรับพัสดุ การร้องเรียน/แจ้งซ่อม ซึ่งเป็นต้องการใช้งานจริงของผู้ใช้งาน แต่อย่างไรก็ตามการใช้งานแอปพลิเคชันการให้บริการของนิติบุคคลในยุคความปกติใหม่ยังคงพบปัญหาที่เกิดขึ้นในการใช้งาน โดยปัญหาการใช้งานที่พบมากที่สุด คือ นิติบุคคลไม่ตอบแชทหรือตอบกลับล่าช้า ทำให้ได้รับการแก้ปัญหาหรืออำนวยความสะดวกล่าช้า และผู้ใช้งานโมบายแอปพลิเคชันการให้บริการของนิติบุคคลยังมีความคาดหวังพิเศษ คือ การแจ้งสถานะที่จอดรถภายในโครงการ การแจ้งซ่อมที่สามารถแนบรูปภาพประกอบ การติดต่อนิติบุคคลที่มีเทคโนโลยีตอบกลับอัตโมมัติในการตอบปัญหา และเพิ่มเรื่องการฝากซื้อ ฝากเช่าห้องชุดพักอาศัย อีกทั้งรูปแบบโมบายแอปพลิเคชันการให้บริการของนิติบุคคลในยุคความปกติใหม่ยังต้องการ การใช้งานที่ใช้งานง่ายและสะดวก ระบบมีความเสถียร การตอบกลับของนิติบุคคลที่รวดเร็วหรือแชทบอทที่สามารถตอบคำถามได้ตลอดเวลา โดยผลการประเมินต้นแบบโมบายแอปพลิเคชันการให้บริการของนิติบุคคลสำหรับผู้พักอาศัยอาคารชุดระดับไฮคลาสในยุคความปกติใหม่ในงานวิจัยนี้มีค่าคะแนนโดยรวมอยู่ในระดับมาก
DOI: 10.14457/tu.the.2021.892
title: การศึกษาความต้องการของผู้บริโภคที่มีต่อการปรับปรุงสภาพทรัพย์สินรอการขายประเภทบ้านเดี่ยวในพื้นที่กรุงเทพมหานคร

description: การวิจัยครั้งนี้มีวัตถุประสงค์เพื่อศึกษาพฤติกรรมและความต้องการของผู้บริโภคที่มีต่อการปรับปรุงสภาพทรัพย์สินรอการขายประเภทบ้านเดี่ยว รวมถึงศึกษาเปรียบเทียบพฤติกรรมและความต้องการของผู้บริโภคที่มีต่อการปรับปรุงสภาพทรัพย์สินรอการขายประเภทบ้านเดี่ยว จำแนกตามคุณลักษณะด้านประชากรศาสตร์ของผู้บริโภคและระดับราคาของทรัพย์สินรอการขายประเภทบ้านเดี่ยว ทำการเก็บรวบรวมข้อมูลจากกลุ่มตัวอย่างผู้ที่เคยซื้อทรัพย์สินรอการขายประเภทบ้านเดี่ยวในพื้นที่กรุงเทพมหานครหรือผู้ที่มีความสนใจจะซื้อทรัพย์สินรอการขายประเภทบ้านเดี่ยวในพื้นที่กรุงเทพมหานครภายในระยะเวลาไม่เกิน 2 ปี จำนวน 400 ราย โดยใช้แบบสอบถาม จากนั้นทำการวิเคราะห์ข้อมูลด้วยสถิติเชิงพรรณนาและการทดสอบไคสแควร์ ผลการวิจัยพบว่าพื้นที่ที่กลุ่มตัวอย่างเต็มใจจ่ายค่าปรับปรุงสภาพเพื่อให้มีรูปลักษณ์ที่สวยงามและทันสมัย ได้แก่ ห้องนอน ห้องน้ำ ห้องรับแขก/ห้องนั่งเล่น ห้องครัว ประตูรั้ว และห้องรับประทานอาหาร นอกจากนี้ ยังพบว่าคุณลักษณะด้านประชากรศาสตร์ของผู้บริโภคและระดับราคาของทรัพย์สินรอการขายประเภทบ้านเดี่ยวมีความสัมพันธ์กับพฤติกรรมและความต้องการของผู้บริโภคที่มีต่อการปรับปรุงสภาพทรัพย์สินรอการขายประเภทบ้านเดี่ยวอย่างมีนัยสำคัญทางสถิติที่ระดับ 0.05 หลายด้าน ได้แก่ เหตุผลที่ทำให้ตัดสินใจซื้อหรือมีความสนใจที่จะซื้อทรัพย์สินรอการขายประเภทบ้านเดี่ยวมากที่สุด วัตถุประสงค์ในการซื้อ วัตถุประสงค์ในการปรับปรุงสภาพทรัพย์สินรอการขายประเภทบ้านเดี่ยว เนื้อที่ดินของบ้านเดี่ยวที่เคยซื้อหรือมีความสนใจที่จะซื้อ พื้นที่ใช้สอยของบ้านเดี่ยวที่เคยซื้อหรือมีความสนใจที่จะซื้อ จำนวนห้องนอนที่ต้องการ จำนวนห้องน้ำที่ต้องการ จำนวนที่จอดรถที่ต้องการ ระดับของความต้องการให้ปรับปรุงสภาพระบบประกอบอาคารและที่ตั้งของทรัพย์สินที่ต้องการ
DOI: 10.14457/tu.the.2021.893
title: การปรับตัวเชิงกลยุทธ์ของผู้พัฒนาอาคารชุดต่อกฎหมายการเพิ่มอัตราส่วนกรรมสิทธิ์การถือครองห้องชุดของต่างชาติในประเทศไทย

description: การวิจัยนี้มีวัตถุประสงค์เพื่อ 1) เพื่อศึกษาความคิดเห็นของผู้พัฒนาอาคารชุดต่อกฏหมายการเพิ่มอัตราส่วนกรรมสิทธ์การถือครองห้องชุดของต่างชาติ ในประเทศไทย 2) เพื่อศึกษาการปรับตัวเชิงกลยุทธ์ที่ผู้พัฒนาอาคารชุดเลือกใช้ต่อกฏหมายการเพิ่มอัตราส่วนกรรมสิทธ์การถือครองห้องชุดของชาวต่างชาติในประเทศไทย 3) เพื่อนำเสนอการปรับตัวเชิงกลยุทธ์ของผู้พัฒนาอาคารชุดที่เหมาะสมต่อกฏหมายการเพิ่มอัตราส่วนกรรมสิทธ์การถือครองห้องชุดของต่างชาติ ในประเทศไทย การวิจัยนี้เป็นการศึกษาวิจัยเชิงคุณภาพ (Qualitative Research) เพื่อศึกษาความคิดเห็น การปรับตัวเชิงกลยุทธ์ และการวิเคราะห์สภาพแวดล้อมภายในและภายนอก (SWOT) ของผู้พัฒนาอาคารชุดต่อกฏหมายการเพิ่มอัตราส่วนกรรมสิทธ์การถือครองห้องชุดของต่างชาติ ในประเทศไทย แล้วนำผลการวิเคราะห์มาวางกลยุทธ์ด้วย TOWS Matrix โดยใช้การสัมภาษณ์แบบกึ่งโครงสร้างสำหรับผู้ให้สัมภาษณ์ 10 คน คือผู้พัฒนาอาคารชุด 5 รายที่จดทะเบียนในตลาดหลักทรัพย์ SET และผู้พัฒนาอาคารชุด 5 รายที่จดทะเบียนในตลาดหลักทรัพย์ mai โดยข้อมูลที่เก็บรวบรวมทั้งหมดวิเคราะห์โดยใช้เทคนิคการวิเคราะห์เนื้อหา ผลการวิจัยพบว่า ผู้พัฒนาอาคารชุดที่จดทะเบียนในตลาดหลักทรัพย์ SET และผู้พัฒนาอาคารชุดที่จดทะเบียนในตลาดหลักทรัพย์ mai มีความคิดเห็นที่สอดคล้องกันคือมีความเห็นด้วยอย่างมากกับกฏหมายการเพิ่มอัตราส่วนกรรมสิทธ์การถือครองห้องชุดของชาวต่างชาติในประเทศไทย แต่มีข้อเสนอแนะให้พิจารณาร่วมกับข้อกำหนดอื่นๆ ควบคู่ร่วมกับการปรับใช้กฎหมายเพื่อป้องกันการเกิดผลกระทบที่อาจตามมาและควรมีการกระตุ้นเศรษฐกิจในด้านการลงทุนของต่างชาติภายในประเทศไทยร่วมด้วย การปรับตัวเชิงกลยุทธ์ทั้งในกรณีที่กฎหมายผ่านและไม่ผ่านมีความสอดคล้องกัน คือ กลยุทธ์ในการแข่งขันทางธุรกิจ คือ ด้านการผลิต ด้านการตลาด ด้านการวิจัยและพัฒนา และด้านการบริหารทรัพยากรมนุษย์ โดยนำเสนอการปรับตัวเชิงกลยุทธ์ของผู้พัฒนาอาคารชุดที่อยู่ในตลาดหลักทรัพย์ SET และผู้พัฒนาอาคารชุดที่อยู่ในตลาดหลักทรัพย์ mai ที่เหมาะสม ประกอบด้วย1) กลยุทธ์เชิงรุก (SO) 2) กลยุทธ์เชิงแก้ไข (WO) 3) กลยุทธ์เชิงป้องกัน (ST) และ 4) กลยุทธ์เชิงรับ(WT) ซึ่งประกอบไปด้วยกลยุทธ์ด้านการผลิต ด้านการตลาด ด้านการวิจัยและพัฒนา ด้านการบริหารทรัพยากรมนุษย์และด้านการเงิน
DOI: 10.14457/tu.the.2021.894
title: การศึกษาทิศทางการใช้เทคโนโลยีดิจิทัลเพื่อการพัฒนาโครงการอาคารชุดพักอาศัยสำหรับนักพัฒนาอสังหาริมทรัพย์

description: งานวิจัยนี้มีวัตถุประสงค์เพื่อศึกษาทิศทางการใช้เทคโนโลยีดิจิทัลเพื่อการพัฒนาโครงการอาคารชุดพักอาศัย สำหรับนักพัฒนาอสังหาริมทรัพย์ โดยใช้การวิจัยเชิงคุณภาพด้วยวิธีการสัมภาษณ์เชิงลึก เก็บข้อมูลด้วยแบบสัมภาษณ์กึ่งมีโครงสร้างจากผู้พัฒนาโครงการอาคารชุดพักอาศัยจำนวน 5 ท่าน และผู้พัฒนาผลิตภัณฑ์เทคโนโลยีดิจิทัลที่เกี่ยวข้องกับที่อยู่อาศัยจำนวน 5 ท่าน จากนั้นทำการวิเคราะห์ข้อมูลด้วยเทคนิคการวิเคราะห์เนื้อหา และวิเคราะห์ข้อมูลด้วยสถิติเชิงพรรณนา เพื่อประเมินความสำคัญของเทคโนโลยีดิจิทัล 5 รูปแบบคือ 1) Service 2) Control 3) Visualize 4) Personalize 5) Communicate ในพื้นที่ส่วนกลาง และพื้นที่ส่วนบุคคลของอาคารชุดพักอาศัย ผลที่ได้นำมาวิเคราะห์ผ่านกิจกรรมการอยู่อาศัยออกเป็น 3 มิติคือ 1) มิติการอยู่อาศัย 2) มิติการทำงาน 3) มิติของการพักผ่อนหย่อนใจ ผลการวิจัยพบว่า แนวคิดการพัฒนาโครงการอาคารชุดพักอาศัย มีหลักการสำคัญ คือการศึกษาความต้องการของลูกค้า เพื่อปรับเปลี่ยนหรือพัฒนาสินค้าให้สอดคล้องกับความต้องการและพฤติกรรมของผู้บริโภคที่เปลี่ยนไป โดยเฉพาะพื้นที่ห้องชุดพักอาศัยมีการใช้งานมากที่สุด ซึ่งสอดคล้องกับพฤติกรรมของผู้บริโภคที่เปลี่ยนไปจากสถานการณ์โควิด 19 ทำให้ต้องการพื้นที่ที่สามารถปรับเปลี่ยนกิจกรรมได้หลากหลาย ส่วนปัจจัยที่มีผลต่อการเลือกใช้เทคโนโลยีดิจิทัลในการพัฒนาโครงการอาคารชุดพักอาศัย ประกอบด้วย 1) บริบทด้านองค์กร ผู้นำองค์กรมีวิสัยทัศน์ที่ชัดเจน บุคลากรภายในองค์กรเป็นส่วนสำคัญที่ขับเคลื่อนให้องค์กรไปสู่องค์กรดิจิทัล 2) บริบทด้านเทคโนโลยี ศึกษาการนำผลิตภัณฑ์เทคโนโลยีหลากหลายรูปแบบมาใช้อย่างต่อเนื่อง ให้สอดคล้องกับพื้นที่และกิจกรรมการอยู่อาศัยในโครงการ 3) บริบทด้านสภาพแวดล้อม จากสถานการณ์โควิด-19 ผู้บริโภคยอมรับการใช้เทคโนโลยีมากยิ่งขึ้น และมีความคุ้นชินต่อการใช้งาน เมื่อทำการวิเคราะห์แนวคิดการพัฒนาโครงการและปัจจัยที่มีผลต่อการเลือกใช้เทคโนโลยีดิจิทัล พบว่า ผู้พัฒนาโครงการเลือกเทคโนโลยีดิจิทัลมาใช้ในพื้นที่ส่วนกลางเป็นหลักเพื่อมุ่งเน้น 1) การอยู่อาศัยอย่างปลอดภัยในชีวิตและสุขภาวะที่ดี 2) ความปลอดภัยในทรัพย์สิน ช่วยในการจัดการอาคาร ตรวจสอบสิ่งที่ผิดปกติและสามารถแก้ไขได้ทันที 3) ความสะดวกสบาย ที่ได้รับการบริการที่รวดเร็วทั้งจากผู้พัฒนาโครงการ รวมไปถึงนิติบุคคลอาคารชุด 4) การประหยัดพลังงาน ช่วยในการจัดการการควบคุมระบบไฟ ระบบเครื่องปรับอากาศ เพื่อลดค่าใช้จ่ายในพื้นที่ส่วนกลาง สำหรับพื้นที่ส่วนบุคคลให้ความสำคัญเป็นลำดับรอง เนื่องจากการอยู่อาศัยของแต่ละบุคคลมีความแตกต่างกัน การเลือกเทคโนโลยีดิจิทัลมาใช้ในพื้นที่ส่วนบุคคลนั้น จะเป็นเพียงการเตรียมระบบไว้ให้ ในส่วนอุปกรณ์ต่าง ๆ ผู้อยู่อาศัยสามารถเลือกซื้อมาติดตั้งได้ด้วยตนเอง
DOI: 10.14457/tu.the.2021.895
title: ตัวแปรพยากรณ์อัตราผลตอบแทนของที่ดินให้เช่าตามแนวถนนนครอินทร์

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่ออัตราค่าเช่าและราคาขายของที่ดินตามแนวถนนนครอินทร์ รวมถึงหาอัตราผลตอบแทนของที่ดินให้เช่าตามแนวถนนนครอินทร์ ตลอดจนสร้างแบบจำลองพยากรณ์และนำเสนอตัวแปรพยากรณ์อัตราผลตอบแทนของที่ดินให้เช่าตามแนวถนนนครอินทร์ ทำการเก็บรวบรวมข้อมูลปัจจัยที่ส่งผลต่ออัตราค่าเช่าและราคาขายของที่ดินตามแนวถนนนครอินทร์ที่อยู่ในระยะ 500 เมตร จากเส้นขอบถนนนครอินทร์ที่มีการประกาศขายและให้เช่าตั้งแต่เดือนมกราคม 2565 ถึงเดือนกุมภาพันธ์ 2565 จำนวน 100 แปลง ได้แก่ ขนาดเนื้อที่ดิน การใช้ประโยชน์ในที่ดิน/การแบ่งเขตการใช้ที่ดิน หน้ากว้างแปลงที่ดินติดถนน ความกว้างของถนน ลักษณะผิวจราจรของถนนที่ผ่านหน้าที่ดิน ระยะห่างจากถนนสายหลัก ระยะห่างจากสถานีรถไฟฟ้า ระยะห่างจากชุมชน ระยะห่างจากห้างสรรพสินค้า และระยะห่างจากร้านสะดวกซื้อ ทั้งนี้ เมื่อทำการตัดค่าผิดปกติออก ทำให้เหลือกลุ่มตัวอย่างที่นำมาสร้างแบบจำลองพยากรณ์ จำนวน 88 แปลง จากนั้นทำการวิเคราะห์ข้อมูลด้วยการวิเคราะห์การถดถอยเชิงพหุ ผลการวิจัยตัวแปรพยากรณ์อัตราผลตอบแทนของที่ดินให้เช่าตามแนวถนนนครอินทร์ ได้แก่ ระยะห่างจากสถานีรถไฟฟ้า สามารถอธิบายอิทธิพลที่มีต่ออัตราผลตอบแทนของที่ดินให้เช่าตามแนวถนนนครอินทร์ได้ร้อยละ 5.60 ที่ระดับความคลาดเคลื่อน 0.05 โดยแบบจำลองพยากรณ์อัตราผลตอบแทนของที่ดินให้เช่าตามแนวถนนนครอินทร์ที่ดีที่สุด คือ รูปแบบ Log – Log ซึ่งสามารถสร้างสมการถดถอยได้ว่า Log อัตราผลตอบแทนของที่ดินให้เช่าต่อปี = -0.370 + 0.217 Log (ระยะห่างจากสถานีรถไฟฟ้า)
DOI: 10.14457/tu.the.2021.896
title: กลยุทธ์การบริหารทรัพยากรโครงการก่อสร้างในเขตกรุงเทพมหานครภายใต้ภาวะการแพร่ระบาดของไวรัสโคโรนา 2019

description: การวิจัยครั้งนี้มีวัตถุประสงค์เพื่อศึกษาผลกระทบของการแพร่ระบาดของโรคติดเชื้อไวรัสโคโรนา 2019 ต่อทรัพยากรโครงการก่อสร้าง รวมถึงกลยุทธ์การบริหารทรัพยากรโครงการก่อสร้างอาคารชุดพักอาศัยในเขตกรุงเทพมหานคร ตลอดจนวิเคราะห์และสรุปกลยุทธ์การบริหารทรัพยากรโครงการก่อสร้างภายใต้ภาวะการแพร่ระบาดของไวรัสโคโรนา 2019 โดยใช้การวิจัยเชิงคุณภาพด้วยการสัมภาษณ์แบบกึ่งมีโครงสร้างผู้ให้ข้อมูลสำคัญซึ่งเป็นผู้บริหารโครงการก่อสร้างในระดับผู้จัดการโครงการของโครงการอาคารชุดพักอาศัยในพื้นที่กรุงเทพมหานครที่มีการดำเนินการก่อสร้างในช่วงที่เกิดสถานการณ์การแพร่ระบาดของโรคติดเชื้อไวรัสโคโรนา 2019 และโครงการก่อสร้างยังไม่แล้วเสร็จ จำนวน 6 ราย แบ่งเป็นบริษัทมหาชน จำนวน 3 ราย และบริษัทที่ไม่ใช่บริษัทมหาชน จำนวน 3 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าการแพร่ระบาดของโรคติดเชื้อไวรัสโคโรนา 2019 ส่งผลกระทบต่อทรัพยากรโครงการก่อสร้างด้านบุคลากร ด้านเงินทุน ด้านวัสดุอุปกรณ์ และด้านขั้นตอนวิธีการในระดับมากถึงระดับมากที่สุด แต่ส่งส่งผลกระทบต่อทรัพยากรโครงการก่อสร้างด้านเครื่องจักรในระดับน้อย สำหรับกลยุทธ์การบริหารทรัพยากรโครงการก่อสร้างที่ผู้ให้ข้อมูลเลือกใช้จะมีความแตกต่างกันตามบริบทของผู้ให้ข้อมูลแต่ละราย
DOI: 10.14457/tu.the.2021.897
title: กลยุทธ์ที่ส่งผลต่อความอยู่รอดของบริษัทประเมินราคาไทย

description: การวิจัยครั้งนี้มีวัตถุประสงค์เพื่อศึกษาปัจจัยของธุรกิจและกลยุทธ์ในการรับมือกับการเปลี่ยนแปลงของปัจจัยของบริษัทประเมินราคาอสังหาริมทรัพย์ไทยภายใต้วิกฤตการณ์ทางเศรษฐกิจจากการแพร่ระบาดของโรคติดเชื้อไวรัสโคโรนา 2019 โดยทำการสัมภาษณ์แบบมีโครงสร้างผู้บริหารบริษัทประเมินราคาไทยที่ดำเนินกิจการอยู่ในปัจจุบัน จำนวน 5 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าภายใต้วิกฤตการณ์ทางเศรษฐกิจจากการแพร่ระบาดของโรคติดเชื้อไวรัสโคโรนา 2019 บริษัทการประเมินราคาทรัพย์สินไทยได้รับผลกระทบทั้งจากปัจจัยภายในของธุรกิจและปัจจัยภายนอกของธุรกิจ ส่งผลให้ต้องมีการปรับเปลี่ยนกลยุทธ์ให้สอดคล้องกับสถานการณ์ โดยกลยุทธ์ระดับองค์กรที่เลือกใช้ คือ กลยุทธ์คงตัว ส่วนกลยุทธ์ระดับธุรกิจที่เลือกใช้ คือ กลยุทธ์ความเป็นผู้นำต้นทุนต่ำ เมื่อพิจารณากลยุทธ์ระดับหน้าที่ พบว่ากลยุทธ์ด้านการตลาดที่เลือกใช้ คือ กลยุทธ์ราคา กลยุทธ์ด้านการเงินที่เลือกใช้ คือ กลยุทธ์การบริหารสภาพคล่องและการบริหารต้นทุน กลยุทธ์ด้านการบริหารทรัพยากรบุคคลที่เลือกใช้ คือ กลยุทธ์การบริหารค่าจ้าง และกลยุทธ์ด้านการปฏิบัติงานที่เลือกใช้ คือ กลยุทธ์การลดขั้นตอนการทำงานและกลยุทธ์การเพิ่มประสิทธิภาพการบริหารงาน
DOI: 10.14457/tu.the.2021.898
title: การพยากรณ์ราคาขายทรัพย์สินรอการขายประเภทที่อยู่อาศัยในพื้นที่กรุงเทพมหานครโดยใช้เทคนิคการเรียนรู้ของเครื่อง

description: การวิจัยครั้งนี้มีวัตถุประสงค์เพื่อศึกษาปัจจัยทางกายภาพที่มีอิทธิพลต่อราคาขายทรัพย์สินรอการขายประเภทที่อยู่อาศัยในพื้นที่กรุงเทพมหานครและสร้างแบบจำลองพยากรณ์ราคาขายทรัพย์สินรอการขายประเภทที่อยู่อาศัยในพื้นที่กรุงเทพมหานครโดยใช้เทคนิคการเรียนรู้ของเครื่อง ทำการสร้างสมการพยากรณ์ราคาขายทรัพย์สินรอการขายประเภทบ้านเดี่ยวในพื้นที่กรุงเทพมหานคร โดยใช้เทคนิค Support Vector Machine (SVM), Gradient Boosted Trees (GBT), Artificial Neural Network (ANN) และ Ensemble Vote ด้วยโปรแกรม Rapid Miner Studio ซึ่งมีข้อมูลทั้งหมด 9 attribute ซึ่งเป็นปัจจัยทางกายภาพที่มีอิทธิพลต่อราคาขายทรัพย์สินรอการขายประเภทที่อยู่อาศัยในพื้นที่กรุงเทพมหานครที่สามารถรวบรวมได้จากเว็ปไซต์จำหน่ายสินทรัพย์รอการขาย ผลการวิจัยพบว่าสมการพยากรณ์ที่ได้จากการใช้เทคนิค Ensemble Vote ให้ค่าความคลาดเคลื่อนเฉลี่ยกําลังสองในการพยากรณ์ต่ำที่สุดเมื่อเทียบกับแบบจำลองที่เป็นส่วนประกอบ ซึ่งได้แก่เทคนิค Support Vector Machine (SVM), Gradient Boosted Trees และ Artificial Neural Network (ANN) โดยมีค่า RMSE, ค่า R2 และค่า Beta ของแบบจำลองเท่ากับ 3,746,335.580 บาท, 0.5377 และ 0.4919 ตามลำดับ ผลการศึกษาแสดงถึงความเป็นไปได้ในการนำเทคนิคการเรียนรู้ของเครื่องมาใช้ในการพยากรณ์ราคาขายทรัพย์สินรอการขายประเภทที่อยู่อาศัยที่เหมาะสม โดยใช้ข้อมูลที่สามารถหาได้จากเครือข่ายอินเทอร์เน็ต
DOI: 10.14457/tu.the.2021.899
title: การศึกษาวิธีการและข้อจำกัดของการประเมินทบทวนมูลค่าอสังหาริมทรัพย์ประเภทที่อยู่อาศัยเพื่อประเมินหลักประกันของธนาคารพาณิชย์

description: การวิจัยเชิงคุณภาพนี้มีวัตถุประสงค์เพื่อศึกษาวิธีการประเมินทบทวนมูลค่าอสังหาริมทรัพย์ประเภทที่อยู่อาศัยและข้อจำกัดของการประเมินทบทวนมูลค่าอสังหาริมทรัพย์ประเภทที่อยู่อาศัยสำหรับการประเมินหลักประกันของธนาคารพาณิชย์ โดยทำการสัมภาษณ์ผู้ให้ข้อมูลซึ่งเป็นผู้รับรองรายงานการประเมินมูลค่าทรัพย์สินของธนาคารพาณิชย์ จำนวน 5 ราย และผู้รับรองรายงานการประเมินมูลค่าทรัพย์สินของบริษัทประเมินมูลค่าอิสระ จำนวน 5 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าผู้รับรองรายงานการประเมินมูลค่าทรัพย์สินของธนาคารพาณิชย์ไทยและผู้รับรองรายงานการประเมินมูลค่าทรัพย์สินของบริษัทประเมินมูลค่าอิสระทำการประเมินทบทวนมูลค่าอสังหาริมทรัพย์ประเภทที่อยู่อาศัยสำหรับการประเมินหลักประกันของธนาคารพาณิชย์โดยใช้วิธีเปรียบเทียบตลาดมากที่สุด แต่ผู้รับรองรายงานการประเมินมูลค่าทรัพย์สินของธนาคารพาณิชย์ไทยเลือกใช้วิธีต้นทุนทดแทนน้อยที่สุด แตกต่างกับผู้รับรองรายงานการประเมินมูลค่าทรัพย์สินของบริษัทประเมินมูลค่าอิสระที่เลือกใช้วิธีรายได้น้อยที่สุด ทั้งนี้ ข้อจำกัดที่ผู้รับรองรายงานการประเมินมูลค่าทรัพย์สินของธนาคารพาณิชย์ไทยพบมากที่สุด คือ การมีข้อมูลไม่เพียงพอที่จะนำมาใช้วิเคราะห์ราคาประเมิน ในขณะที่ข้อจำกัดที่ผู้รับรองรายงานการประเมินมูลค่าทรัพย์สินของบริษัทประเมินมูลค่าอิสระพบมากที่สุด คือ การเข้าสำรวจสภาพอาคารไม่ได้
DOI: 10.14457/tu.the.2021.900
title: การศึกษาปัจจัยที่มีผลกระทบต่อการกำหนดอัตราการคิดลดของอสังหาริมทรัพย์ประเภทโรงแรมในเขตกรุงเทพมหานคร

description: ธุรกิจโรงแรมเป็นธุรกิจหนึ่งที่มีความสำคัญในอุตสาหกรรมการท่องเที่ยวที่มีการเติบโตอย่างรวดเร็วและสร้างรายได้ให้กับประเทศไทยในแต่ละปีเป็นจำนวนมาก อย่างไรก็ตาม การประเมินมูลค่าทรัพย์สินประเภทโรงแรมยังคงมีอุปสรรคบางประการ โดยเฉพาะการไม่มีตัวเลขอัตราคิดลดและอัตราผลตอบแทนการลงทุน ที่ชัดเจนเป็นมาตรฐานเดียวกันและเป็นที่ยอมรับ การวิจัยครั้งนี้จึงมีวัตถุประสงค์เพื่อศึกษาปัจจัยที่มีผลกระทบต่อการกำหนดอัตราการคิดลดของอสังหาริมทรัพย์ประเภทโรงแรมในเขตกรุงเทพมหานคร ทำการเก็บรวบรวมข้อมูลจากผู้ให้ข้อมูลสำคัญ 3 กลุ่ม ประกอบด้วย กลุ่มผู้บริหารธุรกิจโรงแรมหรือบุคลากรแผนกพัฒนาธุรกิจของธุรกิจโรงแรมระดับ 4-5 ดาว กลุ่มผู้ประเมินหลักชั้นวุฒิที่มีรายชื่ออยู่ในสำนักงานคณะกรรมการกำกับหลักทรัพย์และตลาดหลักทรัพย์ และกลุ่มผู้ประเมินหลักชั้นวุฒิของธนาคารพาณิชย์ขนาดใหญ่ โดยใช้การสัมภาษณ์แบบมีโครงสร้างและทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าวิธีการหาอัตราคิดลดมีหลายวิธี แต่ที่ผู้ประเมินมูลค่าทรัพย์สินส่วนใหญ่นิยมใช้และมีประสิทธิภาพที่สุด คือ วิธีการถ่วงน้ำหนักต้นทุนของเงินทุน เนื่องจากเป็นวิธีการที่เข้าใจได้ง่าย ไม่สลับซับซ้อน และสามารถตั้งสมมติฐานประกอบการคำนวณได้ง่ายโดยใช้ปัจจัยต่าง ๆ ที่เกี่ยวข้อง เช่น อัตราดอกเบี้ยเงินกู้ อัตราดอกเบี้ยเงินฝากธนาคาร เป็นต้น
DOI: 10.14457/tu.the.2021.901
title: การศึกษาการเลือกใช้กลยุทธ์ของธุรกิจบริหารสินทรัพย์

description: การวิจัยครั้งนี้มีวัตถุประสงค์เพื่อศึกษาการเลือกใช้กลยุทธ์ของธุรกิจบริหารสินทรัพย์ ทั้งกลยุทธ์ระดับองค์กร กลยุทธ์ระดับธุรกิจ และกลยุทธ์ระดับหน้าที่ รวมถึงศึกษาเปรียบเทียบการเลือกใช้กลยุทธ์ของธุรกิจบริหารสินทรัพย์ประเภทองค์กรรัฐวิสาหกิจและองค์กรเอกชน โดยทำการสัมภาษณ์ผู้บริหารระดับสูงของธุรกิจบริหารสินทรัพย์ทั้งประเภทรัฐวิสาหกิจและเอกชน ซึ่งเป็นผู้ที่มีอำนาจในการพิจารณาตัดสินใจเลือกใช้กลยุทธ์ขององค์กรธุรกิจบริหารสินทรัพย์ รวม 6 คน ทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่ากลยุทธ์ระดับองค์กร คือ กลยุทธ์การเติบโต โดยมุ่งเข้าถึงความต้องการของลูกค้าทุกกลุ่มและพัฒนาศักยภาพการดำเนินงานในทุกด้าน ส่วนกลยุทธ์ระดับธุรกิจ คือ กลยุทธ์การเป็นผู้นำด้านต้นทุน โดยเลือกซื้อทรัพย์ด้อยคุณภาพในต้นทุนที่เหมาะสม รวมถึงกลยุทธ์การสร้างความแตกต่าง โดยรณรงค์ให้พนักงานมุ่งสร้างความพึงพอใจของลูกค้าให้สอดคล้องกับกลยุทธ์ลูกค้าเป็นศูนย์กลาง ในขณะที่กลยุทธ์ระดับหน้าที่ ประกอบด้วย (1) กลยุทธ์ด้านการเงิน คือ การกำหนดแนวทางการประนอมหนี้ให้เหมาะสมกับกลุ่มลูกค้า พร้อมปรับโครงสร้างหนี้รายย่อยโดยเร็ว เพื่อสร้างกระแสเงินสดที่แน่นอนในระยะยาว (2) กลยุทธ์ด้านการตลาด คือ การปรับปรุงเว็บไซต์ให้เป็นมาร์เก็ตเพลส การจัดมหกรรมจำหน่ายทรัพย์ออนไลน์ การจัดบูธเสมือนจริง การนำทรัพย์ไปประชาสัมพันธ์บนแพลตฟอร์มออนไลน์ที่มีผู้ติดตามจำนวนมาก รวมถึงการทำการตลาดตามประเภททรัพย์และระดับราคาเพื่อกำหนดกลุ่มลูกค้าเป้าหมายให้จำหน่ายทรัพย์สินรอการขายได้เร็วขึ้น และ (3) กลยุทธ์ด้านการปฏิบัติการ คือ การปรับปรุงทรัพย์รอการขายให้มีสภาพดีและสวยงามก่อนนำออกจำหน่าย นอกจากนี้ จากการสัมภาษณ์ผู้บริหารระดับผู้จัดการฝ่ายขึ้นไปของธุรกิจบริหารสินทรัพย์ ทั้งประเภทรัฐวิสาหกิจและเอกชน ซึ่งเป็นผู้ที่มีอำนาจในการพิจารณาตัดสินใจเลือกใช้กลยุทธ์ของส่วนงานด้านการเงิน ส่วนงานด้านการตลาด และส่วนงานด้านการปฏิบัติการของธุรกิจบริหารสินทรัพย์ รวม 18 คน พบว่าบริษัทบริหารสินทรัพย์ประเภทองค์กรรัฐวิสาหกิจและบริษัทบริหารสินทรัพย์ประเภทองค์กรเอกชนมีการใช้กลยุทธ์ด้านการเงินและกลยุทธ์ด้านการปฏิบัติการไม่แตกต่างกัน รวมถึงได้รับผลจากการใช้กลยุทธ์ไม่แตกต่างกัน ในขณะที่มีการใช้กลยุทธ์ด้านการตลาดแตกต่างกัน แต่ได้รับผลจากการใช้กลยุทธ์ไม่แตกต่างกัน